PIÈCES A L’APPUI. 
213 
Et, supposé 
Que sur France n’eust sont regard posé, 
Ou qu’il dormist comme mal reposé , 
Néentmains péchié vous a tant exposé 
A grant malheur, 
Que sens n’avez, proesse , ne valeur, 
Par qui France languissant en douleur 
Puist recouvrer sa première couleur ; 
Tant est au bas 
Par vos haines, divisions , débas , 
Que d’elle on fait comme d’ung viez cabas, 
Et est subjecte au gorel et au bas. 
Champs et villages, 
Villes, cités,bourgs,moustiers,ports, passages, 
Dix mille maulx, plus de cent mille oultrages, 
Monstrent assez que tous ne sont pas sages. 
Ce ne faict Dieu 
Qui ne veult mal à personne n’à lieu , 
Et vous pugnist doublement et par jeu 
Quand contre luy empaigniez vostre espieu. 
Las ! n’appeliez 
De son décret, se, povres et pelés, 
Paoureux, fuitifs , là et dechà pilés, 
Batus, foulés, tourmentés , cbapelés , 
Vous véez or 
Les maulx passés ne sont pugnis ancor, 
Et les nouveaulx vont à cry et à cor, 
Que purgier fault et mander à l’essor. 
Mais quoy? Ayez 
Le cœur vers Dieu, et tous vices hayez, 
De charité le bien commun hayez 
Et encloez, puis ne vous esmayez 
De la fortune. 
Car, s’elle est or fort obscure et moult brune, 
Conclud n’est pas que demourer doyeune. 
Enfin l’aurés aussi clère qui lune. 
(Eslrif de Fortune et de yertu.) 
Ce iUotttJc miaut et après la cljute fce flamme. 
Et cuyde-moy que la Cybelle , 
Laquelle souloit de don pur 
Jetter ses biens , devint rebelle 
A l’eure qu’elle vit le mur 
Et la haye assemblée sur 
Ce qu’elle envoyoit en commun ; 
Car elle vouloit, j’en suis sûr, 
Qu’autant en eust l’autre que l’ung. 
